Sofus Heggemsnes

Sofus Heggemsnes (født 13. juli 1999 i Oslo) er en norsk turner, som representerer Oslo Turnforening, der han trenes av .

Idrettskarriere 
Heggemsnes tok sølv i mangekamp fra Nordeuropeisk mesterskap i turn 2016, og bronse i hopp under World Challenge Cup 2019 i Ungarn.

Heggemsnes ble norgesmester i mangekamp i 2019, foran Stian Skjerahaug og Theodor Gadderud. Han fikk også tre gull i enkeltapparater (frittstående, bøylehest og svingstang), og fikk Kongepokal for NM-gullet sammenlagt.

Han deltok i VM i turn 2019, der han kom på 51.-plass, og ble også kvalifisert til Sommer-OL 2020.

Under NM i turn 2020 fikk han sølv i mangekampen, bak Stian Skjerahaug.

15. juni 2021 ble han tatt ut til å representere Norge under Sommer-OL 2020 i Tokyo.
Her deltok han i kvalifiseringen uten å klare å kvalifisere seg til noen finaler.

Privat 
Hans mor, Anette Heggemsnes, er født i California av norske foreldre, og hans far er fra Sverige. Besteforeldrene på farssiden er fra Jamaica og Trinidad og Tobago. Heggemsnes har dysleksi og hadde problemer på skolen grunnet det, inntil han på ungdomsskolen fikk en lærer, Therese Falk, som klarte å hjelpe han med det.

Referanser

Eksterne lenker 
 
 

Norske turnere
Norgesmestere i turn
Personer fra Oslo
Nordmenn av svensk opphav
Norske tvillinger
Deltakere for Norge under Sommer-OL 2020
Gymnaster under Sommer-OL 2020
Nordmenn med opphav fra USA